Kollision-handbok

# Kollision-handbok

Paolo Capriotti `<p.capriotti@gmail.com>`

Omsetjing: Karl Ove Hufthammer
revisjon 0.1 (2008-01-20)

Dette er hjelpeteksten til spelet Kollision versjon 0.1.

Kapittel 1. Introduksjon
Introduksjon

# Kapittel 1. Introduksjon

### Speltype:

Arkadespel

### Talet på spelarar:

Éin

Eit enkelt spel der du skal unngå kollisjonar

Kapittel 2. Korleis spela
Korleis spela

# Kapittel 2. Korleis spela

### Mål:

Flytt den blå ballen rundt på spelebrettet utan å komma borti dei raude ballane.

Trykk på det tomme feltet for å starta spelet. Musepeikaren vert då til ein blå ball, og fleire raude ballar kjem gradvis til syne.

Når dei raude ballane er heilt synlege, set dei i gong å røra på seg i tilfeldige retningar. Du må no unngå at dei støytar saman med den blå ballen, ved å flytta han rundt på spelebrettet med musa. Etter kvart dukkar det òg opp fleire nye raude ballar som du må unngå.

Du kan velja vanskegrad til høgre på statuslinja. Jo høgare vanskegrad, jo raskare rører dei raude kulene på seg, og jo fleire kuler dukkar opp på spelebrettet.

Kapittel 3. Spelereglar, strategiar og tips
Spelereglar, strategiar og tips

# Kapittel 3. Spelereglar, strategiar og tips

Spelereglar, strategiar og tips

## Spelereglar

- Dei raude ballane flyttar seg med jamn fart over spelebrettet, og sprett når dei treff veggene, heilt til dei krasjar med ein annan ball, som gjer at både fart og retning til begge ballane vert endra.

- Du kan fritt flytta den blå ballen inne på spelebrettet med musa.

- Du kan ikkje ta den blå ballen ut av spelebrettet. Når du flyttar musepeikaren ut, vert ballen verande att langs kanten, heilt til peikaren kjem attende.

- Kor mange poeng du får er direkte proporsjonalt med kor lenge du har spelt.

- Kvar gong du pausar spelet, vert det trekt fem sekund frå poengsummen din.

Strategiar og tips
Strategiar og tips

## Strategiar og tips

- Flytt den blå ballen roleg og forsiktig. Viss du sender han tvers over spelebrettet i stor fart, er det lett å støyta saman med dei raude ballane.

- Eit elegant triks er å flytta musepeikaren ut av spelebrettet og så ta han inn att frå ei anna side. Men bruk dette trikset med omhu.

- Ikkje bruk pausefunksjonen med mindre du er heilt nøydd.

Kapittel 4. Oversikt over brukargrensesnittet
Oversikt over brukargrensesnittet

# Kapittel 4. Oversikt over brukargrensesnittet

## Spel-menyen

Spel → Avslutt spel

  Avslutt spelet og gå tilbake til velkomstbiletet.

Spel → Pause (P)

  Pausa eller hald fram med å spela.

Spel → Vis rekordar (Ctrl+H)

  Vis dei høgste poengsummane oppnådd for gjeldande vanskegrad.

Spel → Avslutt (Ctrl+Q)

  Stopp spelet som køyrer, og avslutt Kollision.

Innstillingar-menyen
Innstillingar-menyen

## Innstillingar-menyen

Innstillingar → Spel lydar

  Vel om det skal spelast av lydeffektar. Standard er lydeffektar av.

Innstillingar → Vis statuslinje

  Vel om statuslinja skal visast under spelebrettet.

Innstillingar → Set opp verktøylinjer …

  Vis KDE-dialogvindauga for tilpassing av verktøylinjer.

Innstillingar → Set opp snarvegar …

  Vis KDE-snarvegvindauget, slik at du kan endra tastane du skal bruka til å spela Kollision.

Spel-menyen
Spel-menyen

## Spel-menyen

Hjelp → Innhald ... (F1)

  Startar hjelpesystemet i KDE med hjelpesidene til Kollision framme (dette dokumentet).

Hjelp → Kva er dette? (Shift+F1)

  Endrar musepeikaren til ei pil med spørjeteikn. Når du klikkar på element i Kollision, får du sjå ei hjelperute (dersom det finst) med informasjon om elementet.

Hjelp → Rapporter feil ...

  Opnar dialogen for feilrapport der du kan rapportera om feil eller senda inn ønskje om nye funksjonar.

Hjelp → Om Kollision

  Viser informasjon om programversjon og utviklarar.

Hjelp → Om KDE

  Viser KDE-versjonen og anna grunnleggjande informasjon.

Kapittel 5. Ofte spurte spørsmål
Ofte spurte spørsmål

# Kapittel 5. Ofte spurte spørsmål

5.1. Eg har lyst til å endra korleis spelet skjer ut. Kan eg det?
5.2. Kan eg bruka tastaturet til å spela?
5.3. Eg forstår ikkje kva eg skal gjera. Finst det hint?
5.4. Eg må slutta å spela no, men eg er ikkje ferdig. Kan eg lagra spelet og komma attende til det seinare?

5.1. | Eg har lyst til å endra korleis spelet skjer ut. Kan eg det?
| Nei.
5.2. | Kan eg bruka tastaturet til å spela?
| Nei. Du kan berre spela Kollision med musa.
5.3. | Eg forstår ikkje kva eg skal gjera. Finst det hint?
| Kollision har ikkje nokon «hint»-funksjon.
5.4. | Eg må slutta å spela no, men eg er ikkje ferdig. Kan eg lagra spelet og komma attende til det seinare?
| Nei, du kan ikkje lagra spel i Kollision.

Kapittel 6. Bidragsytarar og lisensvilkår
Bidragsytarar og lisensvilkår

# Kapittel 6. Bidragsytarar og lisensvilkår

Kollision

© 2007–2008 Paolo Capriotti `(p.capriotti AT gmail.com)`

© 2007–2008 Dmitri Suzdalev `(dimsuz AT gmail.com)`

Hjelpetekstar © 2008 Paolo Capriotti `(p.capriotti AT gmail.com)`

Omsetjing: Karl Ove Hufthammer `(karl AT huftis.org)`

Denne hjelpeteksten er lisensiert under vilkåra i GNU Free Documentation License.

Dette programmet er lisensiert under vilkåra i GNU General Public License.

Tillegg A. Installering
Installering

# Tillegg A. Installering

Kollision er ein del av KDE-prosjektet http://www.kde.org/.

Kollision finn du i kdegames-pakken på ftp://ftp.kde.org/pub/kde/, hovud-FTP-en til KDE-prosjektet.

## Kompilering og installering

For å kompilera og installera Kollision på maskina, må du utføra dei følgjande kommandoane i basekatalogen til Kollision:

    % ./configure
    % make
    % make install

Sidan Kollision brukar autoconf og automake, bør kompileringa gå greit. Dersom du får problem, kan du rapportera dei til KDE-e-postlistene.