Kollisioni käsiraamat

# Kollisioni käsiraamat

Paolo Capriotti `<p.capriotti@gmail.com>`

Tõlge eesti keelde: Marek Laane
Versioon 0.1 (KDE
4.11) (2013-05-06)

Autoriõiguse märge

See käsiraamat kirjeldab mängu Kollision versiooni 0.1.

Peatükk 1. Sissejuhatus
Sissejuhatus

# Peatükk 1. Sissejuhatus

### Mängu tüüp:

arkaadmäng

### Mängijate arv:

Üks

Lihtne pallitogimise mäng

Peatükk 2. Kuidas mängida
Kuidas mängida

# Peatükk 2. Kuidas mängida

### Eesmärk:

liigutada sinist palli väljal ilma punaste pallidega kokku puutumata.

Klõpsa tühjal väljal mängu alustamiseks. Kursori alla ilmub kohe sinine pall ning väljale saabuvad ka mõned punased pallid.

Kui punased pallid on väljale ilmunud, hakkavad nad liikuma juhusliku kiirusega juhuslikus suunas ning sa pead nende eest kõrvale hoidma, liigutades selleks koos hiirega selle külge kinnitatud sinist palli. Mõni aeg hiljem ilmub punaseid palle veel juurde, samamoodi esialgu tuhmilt ja siis juba selgelt ning liikuma hakates. Ka nende eest tuleb end kõrvale hoida.

Olekuriba paremas servas saab valida mängu raskusastme. Mida raskem mäng, seda kiiremini pallid liiguvad ja seda rohkem on neid mänguväljal.

Peatükk 3. Mängureeglid, strateegia ja nõuanded
Mängureeglid, strateegia ja nõuanded

# Peatükk 3. Mängureeglid, strateegia ja nõuanded

Mängureeglid, strateegia ja nõuanded

## Mängureeglid

- Punased pallid liiguvad seina vastu põrgates püsiva kiirusega seni, kuni põrkavad kokku teise palliga, mis muudab mõlema palli kiirust ja suunda.

- Sinist palli saab hiirega mänguväljal täiesti vabalt liigutada.

- Sinine pall ei saa mänguväljalt lahkuda. Kui kursor mänguväljalt välja viiakse, jääb pall servale seisma, kuni kursor tagasi tuuakse.

- Tulemus sõltub otseselt sellest, kui kaua mäng kestab.

- Pausi tegemine võtab (iga korraga) koguajast 5 sekundit maha.

Strateegia ja nõuanded
Strateegia ja nõuanded

## Strateegia ja nõuanded

- Liiguta sinist palli aeglaselt ja ettevaatlikult. Mööda välja tormates on kokkupõrkamine teiste pallidega märksa tõenäolisem.

- Kursori viimine mänguväljalt välja võib olla kaval võte keerulisest olukorrast jagusaamiseks. Kasuta seda võimalust mõistlikult.

- Ära peata mängu, kui see ei ole täiesti vajalik.

Peatükk 4. Liidese tutvustus
Liidese tutvustus

# Peatükk 4. Liidese tutvustus

## Menüükirjed

Mäng → Lõpeta mäng

  Lõpetab mängu ja näitab uuesti avaekraani.

Mäng → Paus (P)

  Peatab või taasalustab mängu.

Mäng → Näita rekordeid (Ctrl+H)

  Näitab aktiivse taseme edetabelit.

Mäng → Välju (Ctrl+Q)

  Lõpetab aktiivse mängu ning Kollisioni töö.

Seadistused → Helide esitamine

  Lülitab helide esitamise sisse ja välja. Vaikimisi on see sees.

Seadistused → Raskusaste

  Võimaldab valida mängu raskusastme: kerge, keskmine, raske.

Lisaks on Kollisionil tavapärased KDE seadistuste ja abimenüü elemendid, mille kohta leiab rohkem teavet KDE põhialuste käsiraamatu osadest Menüü Seadistused ja Menüü Abi.

Peatükk 5. Korduma kippuvad küsimused
Korduma kippuvad küsimused

# Peatükk 5. Korduma kippuvad küsimused

5.1. Ma soovin muuta mängu välimust. On see võimalik?
5.2. Kas mängida saab ka klaviatuuri abil?
5.3. Ma ei saa aru, mida ma peaksin tegema! Kas mingeid vihjeid ei ole?
5.4. Ma pean mängust väljuma, aga mäng ei ole veel läbi. Kas ma saan oma seisu salvestada?

5.1. | Ma soovin muuta mängu välimust. On see võimalik?
| Ei.
5.2. | Kas mängida saab ka klaviatuuri abil?
| Ei, Kollisioni saab mängida ainult hiirega.
5.3. | Ma ei saa aru, mida ma peaksin tegema! Kas mingeid vihjeid ei ole?
| Ei, Kollision ei paku “vihjeid”.
5.4. | Ma pean mängust väljuma, aga mäng ei ole veel läbi. Kas ma saan oma seisu salvestada?
| Kollisionis ei saa mänge salvestada.

Peatükk 6. Autorid ja litsents
Autorid ja litsents

# Peatükk 6. Autorid ja litsents

Kollision

Autoriõigus 2007-2008: Paolo Capriotti `(p.capriotti AT gmail.com)`

Autoriõigus 2007-2008: Dmitri Suzdalev `(dimsuz AT gmail.com)`

Dokumentatsiooni autoriõigus 2008: Paolo Capriotti `(p.capriotti AT gmail.com)`

Tõlge eesti keelde: Marek Laane `(bald AT smail.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.

Lisa A. Kompileerimine ja paigaldamine
Kompileerimine ja paigaldamine

# Lisa A. Kompileerimine ja paigaldamine

Kollision on osa KDE projektist http://www.kde.org/.

Kollision asub paketis kdegames KDE projekti peamises FTP saidis ftp://ftp.kde.org/pub/kde/.

Et Kollision oma süsteemis kompileerida ja paigaldada, anna Kollision baaskataloogis järgmised käsud:

    % ./configure
    % make
    % make install

Kuna Kollision kasutab autoconf'i ja automake'i, ei tohiks kompileerimisel probleeme esineda. Kui neid siiski ette tuleb, anna sellest palun teada KDE meililistides.